मायावती ने कहा कि राजस्थान में 200 में से मात्र नौ सीटें हमें दी जा रही थीं। मध्यप्रदेश में 230 में से 15-20 सीटें पकड़ाया जा रहा था, इसी तरह से छत्तीसगढ़ में 90 में से पांच से छह सीटों का ऑफर दिया गया था। उन्होंने कहा कि जब भी हम गठबंधन में चुनाव लड़ते हैं, हमारा वोट सहयोगियों को मिल जाता है। लेकिन उनका वोट हमें नहीं मिल पाता है। इससे बसपा को ज्यादा नुकसान होता है। हमने कांग्रेस को सारा वोट ट्रांसफर कर दिया, लेकिन बदले में हमें मिला कुछ नहीं है।